CELEX: 62021TN0677
Language: da
Date: 2021-10-18 00:00:00
Title: Sag T-677/21: Sag anlagt den 18. oktober 2021 — TL mod Kommissionen

13.12.2021   
            
            
               DA
            
            
               Den Europæiske Unions Tidende
            
            
               C 502/40
            
         
      Sag anlagt den 18. oktober 2021 — TL mod Kommissionen
      (Sag T-677/21)
      (2021/C 502/60)
      Processprog: engelsk
      
         Parter
      
      
         Sagsøger: TL (ved advokaterne L. Levi og N. Flandin)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af sagsøgerens karriereudviklingsrapport for 2019.
               
            
                  —
               
               
                  Subsidiært annullation af karriereudviklingsrapporten for så vidt som den indeholder anfægtede kommentarer.
               
            
                  —
               
               
                  Om fornødent også annullation af sagsøgtes afgørelse af 8. juli 2021 om afslag på den af sagsøgeren indgivne klage over karriereudviklingsrapporten.
               
            
                  —
               
               
                  Sagsøgte tilpligtes at erstatte det af sagsøgeren lidte ikke-økonomiske tab.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om, at sagsøgte ikke, eftersom der ikke var fastsat nogen mål for 2019, kunne foretage en ordentlig og retfærdig bedømmelse af sagsøgerens indsats i 2019. Det gøres gældende, at denne mangel på mål har ført til anlæggelse af åbenbart urigtige skøn, tilsidesættelse af omsorgspligten og tilsidesættelse af princippet om god forvaltning.
               
            
                  2.
               
               
                  Andet anbringende om, at sagsøgte tilsidesatte vedtægtens artikel 43 og tilsidesatte sin Guidance for Reporting Officers (bedømmelsesvejledning). Det gøres endvidere gældende, at sagsøgte anlagde åbenbart urigtige skøn og udøvede magtmisbrug. Sagsøgeren har også anført, at sagsøgte tilsidesatte sin omsorgspligt og sin pligt til god forvaltning.
               
            
                  3.
               
               
                  Tredje anbringende om, at sagsøgte tilsidesatte artikel 292, stk. 2, TEUF, sammenholdt med vedtægtens artikel 25, stk. 2, samt artikel 41, stk. 2, i chartret om grundlæggende rettigheder.